1. นโยบายและภาพรวมการประกอบธุรกิจ

  1.1 วิสัยทัศน์ วัตถุประสงค์ และเป้าหมาย

  บริษัทมีเป้าหมายดำเนินธุรกิจ พลังงานไฟฟ้า นิคมอุตสาหกรรม
  และกิจการที่เกี่ยวเนื่องกับอสังหาริมทรัพย์ บนพื้นฐานการเติบโตของบริษัทอย่างมั่นคงและยั่งยืน

พันธกิจ

  บริษัทกำหนดความมุ่งหมาย ขอบเขตการดำเนินงานของบริษัทไว้ดังนี้

-   ลงทุน พัฒนา ดำเนินกิจการพลังงานไฟฟ้า นิคมอุตสาหกรรม
    และกิจการที่เกี่ยวเนื่องกับอสังหาริมทรัพย์
    เพื่อตอบสนองต่อการเติบโตของบริษัทอย่างมั่นคงและยั่งยืน

-   ดำเนินกิจการ ภายใต้หลักการกำกับดูแลกิจการที่ดี เป็นไปตามมาตรฐานสากล

-   ดำเนินธุรกิจ ด้วยความรับผิดชอบต่อสังคมและสิ่งแวดล้อม

-   ดำเนินงาน ด้วยความโปร่งใสและเป็นธรรมแก่ผู้ถือหุ้นทุกราย

  จรรยาบรรณธุรกิจ

  บริษัทกำหนดแนวทางดำเนินธุรกิจ บนพื้นฐานของจริยธรรมและบรรษัทภิบาลที่ดี
  เป็นบรรทัดฐานในการควบคุมการจัดการบริหารธุรกิจได้ดังนี้

-   ยึดมั่น ปฏิบัติ ดำเนินธุรกิจ ตามหลักการกำกับดูแลกิจการที่ดี มีจริยธรรม มีความรับผิดชอบต่อ
    ผู้ถือหุ้นและผู้มีส่วนได้ส่วนเสียที่เกี่ยวข้อง รวมถึงไม่ส่งเสริม ไม่สนับสนุน ไม่มีส่วนร่วม
    เกี่ยวกับการทุจริตคอร์รัปชั่นทั้งปวง

จากวิสัยทัศน์และพันธกิจของบริษัท ย่อมแสดงให้เห็นถึงวัตถุประสงค์และเป้าหมาย
ในการประกอบธุรกิจของบริษัทอย่างชัดเจนว่า
ธุรกิจหลักของบริษัทยังดำรงอยู่บนธุรกิจที่เกี่ยวกับอสังหาริมทรัพย์ - นิคมอุตสาหกรรม
และธุรกิจการผลิตและจำหน่ายพลังงานไฟฟ้า โดยการดำเนินธุรกิจ ณ
ปัจจุบันอยู่บนพื้นฐานหลักคิดถึงการเติบโตที่มั่นคงในสถานภาพทางการเงิน
และความต่อเนื่องในการดำเนินธุรกิจระยะยาว

บริษัท เอ็ม ดี เอ็กซ์ จำกัด (มหาชน)
ได้ก่อตั้งขึ้นเพื่อดำเนินการโครงการนิคมอุตสาหกรรมร่วมกับการนิคมอุตสาหกรรมแห่งประเทศไทย
ภายใต้ชื่อ นิคมอุตสาหกรรมเกตเวย์ ซิตี้ เนื้อที่รวมประมาณ 5,300 ไร่ ที่ตำบล หัวสำโรง
อำเภอแปลงยาว จังหวัดฉะเชิงเทรา นอกจากการดำเนินงานพัฒนาพื้นที่และขายให้แก่นักลงทุน
บริษัทยังให้บริการด้านระบบสาธารณูปโภค และสิ่งอำนวยความสะดวกต่าง ๆ
แก่ผู้ประกอบการโรงงานที่ตั้งอยู่ในนิคมอุตสาหกรรมอีกด้วย
ถึงปัจจุบันมีผู้ประกอบการตัดสินใจตั้งโรงงานประกอบกิจการเกือบเต็มพื้นที่โครงการ

ด้วยเล็งเห็นถึงการกระจายความเสี่ยงที่สืบเนื่องจากความผันผวนของรายได้
ซึ่งส่วนใหญ่เกิดขึ้นจากความ ผันผวนของการขายที่ดิน บริษัทย่อย-บริษัท จี เอ็ม เอส เพาเวอร์
จำกัด (มหาชน) จึงถูกก่อตั้งขึ้น โดยบริษัทเข้าไปลงทุนถือหุ้นสามัญในสัดส่วนร้อยละ 52.01
ของหุ้นที่จำหน่ายทั้งหมด บริษัท จี เอ็ม เอส เพาเวอร์
มีวัตถุประสงค์และเป้าหมายในการดำเนินธุรกิจผลิตและจำหน่ายพลังงานไฟฟ้าในภูมิภาคอาเซียน
โดยการร่วมทุนกับบริษัทอื่นทั้งในและต่างประเทศ ก่อสร้างโรงงานผลิตพลังงานไฟฟ้า
ถึงปัจจุบันได้มีโรงไฟฟ้าที่ผลิตและเดินเครื่อง เชิงพาณิชย์แล้วรวม 850 เมกะวัตต์ ได้แก่
โรงไฟฟ้าความร้อนร่วมบางบ่อ ตั้งอยู่ที่อำเภอบางบ่อ จังหวัดสมุทรปราการ
และโรงไฟฟ้าพลังน้ำเทิน-หินบูน ตั้งอยู่ที่สาธารณรัฐประชาธิปไตยประชาชนลาว
โดยทั้งสองแห่งมีสัญญาขายพลังงานไฟฟ้าให้กับการไฟฟ้าฝ่ายผลิตแห่งประเทศไทย
ทำให้มีความชัดเจนในเรื่องของรายได้

นอกจากนี้ ในการดำเนินการขยายธุรกิจ บริษัทย่อยและหรือบริษัทร่วมได้ถูกจัดตั้งขึ้น
เพื่อดำเนินโครงการนั้นๆ ดังแสดงรายละเอียดไว้ในหัวข้อโครงสร้างการถือหุ้นของกลุ่มบริษัท

  1.2 การดำเนินงาน และพัฒนาการที่สำคัญในปี 2557

  (1) การเปลี่ยนแปลงและพัฒนาการที่สำคัญ

  ในปี 2557 ได้มีการเปลี่ยนแปลงและพัฒนาการที่สำคัญดังนี้

-   มีการเปลี่ยนแปลงผู้ถือหุ้นรายใหญ่ของบริษัท โดย Standard Merchant Bank (Asia)
    Limited ได้จำหน่ายหุ้นของบริษัทที่ถือทั้งหมด จำนวน 69.59 ล้านหุ้น คิดเป็นสัดส่วนร้อยละ
    14.632 ของจำนวนหุ้นทั้งหมด เมื่อวันที่ 25 มิถุนายน 2557

-   การจำหน่ายหุ้นดังกล่าวข้างต้น ได้จำหน่ายให้ผู้ถือหุ้น 3 ราย ส่งผลให้ผู้ถือหุ้นทั้ง 3 ราย
    มีสัดส่วนการถือหุ้นดังนี้

  - UBS AG Singapore Branch 4.93%

  - UOB Kay Hian Privated Limited 4.90%

  - นางสาวพิมพรรณ ศรีสวัสดิ์ 4.88%

-   การเปลี่ยนแปลงข้างต้น ทำให้ลำดับผู้ถือหุ้นรายใหญ่ 10 อันดับแรกมีการเปลี่ยนแปลง
    ทั้งนี้ผู้ถือหุ้นรายใหญ่ ณ วันปิดสมุดทะเบียน 18 มีนาคม 2558 ได้แสดงไว้ในหัวข้อผู้ถือหุ้น
    รายใหญ่ของรายงานฉบับนี้

-   บริษัทย่อย – บริษัท จี เอ็ม เอส เพาเวอร์ จำกัด (มหาชน)
    ได้มีการเปลี่ยนแปลงยกเลิกและเปิดบริษัทใหม่ดังนี้

  - ยกเลิกบริษัท GMS EPEC BVI Ltd. และ บริษัท GMS Power International BVI
  Ltd. เนื่องด้วยไม่มีการดำเนินกิจการใด ๆ

  - จัดตั้งบริษัท GMS Power International PTE Limited
  โดยจดทะเบียนในประเทศสิงคโปร์
  เพื่อใช้เป็นช่องทางการจัดโครงสร้างการลงทุนในโครงการด้านพลังงานไฟฟ้าในต่างประเทศ
  โดยบริษัท จี เอ็ม เอส เพาเวอร์ จำกัด (มหาชน) ถือหุ้น 100%

-   การดำเนินการยกเลิก/จัดตั้งบริษัทย่อยข้างต้น
    ส่งผลให้โครงสร้างการถือหุ้นของกลุ่มบริษัทมีการเปลี่ยนแปลง
    ทั้งนี้โครงสร้างการถือหุ้นของกลุ่มบริษัทที่เปลี่ยนแปลงได้แสดงไว้ในหัวข้อโครงสร้างการถือหุ้นของกลุ่มบริษัท

  (2) การดำเนินงานในปี 2557

-   ธุรกิจอสังหาริมทรัพย์ – นิคมอุตสาหกรรม

  โครงการนิคมอุตสาหกรรมเกตเวย์ ซิตี้

  การพัฒนา ปรับปรุง พื้นที่และการให้บริการ

  ในการพัฒนาขยายพื้นที่โครงการ
  บริษัทที่ปรึกษาการจัดทำรายงานสิ่งแวดล้อมส่วนขยายของโครงการ ได้จัดประชาพิจารณ์ครั้งที่ 1
  ไปแล้ว
  และพร้อมสรุปรายงานฉบับสมบูรณ์เพื่อนำเสนอต่อหน่วยงานราชการที่เกี่ยวข้องพิจารณาอนุมัติต่อไป
  ในการดำเนินการนี้ โครงการได้มีการปรับปรุงพื้นที่สีเขียวเพิ่มเติมให้มีขนาดมากกว่าร้อยละ 10
  ของพื้นที่โครงการ รวมถึงเพิ่มเติมมาตรการการป้องกันดูแลด้านสิ่งแวดล้อม เพื่อให้ชุมชนโดยรอบ
  มีความมั่นใจในการดูแลผลกระทบด้านสิ่งแวดล้อมที่อาจเกิดขึ้นจากโครงการ

  นอกจากนี้ โครงการฯ ยังได้ร่วมกับการนิคมอุตสาหกรรมแห่งประเทศไทย พัฒนา ปรับปรุง
  จัดการโครงการฯ เข้าสู่มาตรฐานนิคมอุตสาหกรรมเชิงนิเวศน์ (ECO-Industrial)
  ซึ่งในการดำเนินการจะเน้นความร่วมมือในลักษณะไตรภาคี ราชการ ชุมชน และบริษัท ในการ
  มีส่วนร่วมจัดการดูแลสิ่งแวดล้อม ทั้งนี้การดำเนินงานในรอบปีที่ผ่านมา
  ทำให้การกระชับความสัมพันธ์ระหว่างนิคมและชุมชนโดยรอบเป็นไปด้วยความเข้าใจดีมากขึ้น

  ในด้านการให้บริการ โครงการได้ปรับปรุงพัฒนาในหลายเรื่อง อาทิ
  ขยายกำลังผลิตน้ำประปาเพื่อรองรับปริมาณการใช้น้ำภายในนิคม
  การปรับปรุงกระบวนการกำจัดขยะ โดยปรับเปลี่ยนประเภทเชื้อเพลิงบางส่วนมาใช้แก๊ส
  จากเดิมที่ใช้น้ำมันดีเซล เพื่อลดปริมาณมลภาวะจากปลายปล่อง
  การปรับปรุงระบบบำบัดน้ำเสียโดยเพิ่มระบบบึงประดิษฐ์ผนวกเข้าไปกับระบบตะกอนเร่งเดิม
  เพื่อสร้างความมั่นใจให้กับชุมชนในคุณภาพน้ำทิ้งมากยิ่งขึ้น

  การร่วมมือชุมชนพัฒนา ปรับปรุง บริเวณโดยรอบนิคม

  บริษัทได้ร่วมมือกับหน่วยราชการ องค์กรปกครองส่วนท้องถิ่น และชุมชนโดยรอบนิคม
  ปรับปรุงและพัฒนาในหลายเรื่อง อาทิ สนับสนุนร่วมกับ อบต.หัวสำโรง อบต.แปลงยาว
  อำเภอแปลงยาว ทางหลวงชนบท แขวงการทางฉะเชิงเทรา
  ปรับปรุงพัฒนาระบบถนนทางเข้านิคมสามเส้นทางหลัก รวมระยะทางกว่า 10 กิโลเมตร
  ทั้งนี้เพื่อให้การเดินทางสัญจรทั้งลูกค้าผู้ประกอบการในนิคม
  และประชาชนโดยรอบมีความสะดวกรวดเร็วยิ่งขึ้น สนับสนุนร่วมกับ อบต.หัวสำโรง
  ทำการลอกคลองวังด้วน ซึ่งเป็นคลองสายหลักที่รับการระบายน้ำจากนิคม ระยะทางกว่า 5
  กิโลเมตร เพื่อให้การไหลของน้ำในลำคลองเป็นไปด้วยความสะดวก
  ลดปัญหาผลกระทบที่อาจเกิดขึ้นจากน้ำท่วมให้กับชุมชน รายละเอียดได้กล่าวถึงใน
  หัวข้อความรับผิดชอบต่อสังคมของรายงานฉบับนี้

-   ธุรกิจผลิตจำหน่ายพลังงานไฟฟ้า

  (1) โครงการในสาธารณรัฐประชาธิปไตยประชาชนลาว

  โครงการโรงไฟฟ้าพลังน้ำเทิน-หินบูน และโครงการส่วนต่อขยาย ซึ่งดำเนินการโดย บจ.
  เทิน-หินบูน พาวเวอร์ มีผลประกอบการในปี 2557 ที่ถือได้ว่าประสบความสำเร็จอีกปีหนึ่ง
  โดยค่าดำเนินการของบริษัทฯต่ำกว่างบประมาณที่ประเมินไว้
  และอุปกรณ์ต่างๆของโครงการส่วนต่อขยายได้ดำเนินการติดตั้งแล้วเสร็จโดยสมบูรณ์
  จากการที่โครงการส่วนต่อขยายแล้วเสร็จโดยสมบรูณ์นั้น บริษัทได้เจรจากับรัฐบาลแห่ง สปป.ลาว
  เพื่อพัฒนาโครงการโรงไฟฟ้าพลังน้ำแห่งใหม่ ซึ่งในปี 2558 นี้ ก็มีหลายโครงการที่มีศักยภาพ
  และอยู่ในระหว่างพิจารณาตรวจสอบเพื่อจะได้เลือกโครงการและแนวทางพัฒนาที่เหมาะสมที่สุดต่อไป

  (2) โครงการในประเทศไทย

  โครงการโรงไฟฟ้าพลังความร้อนร่วมบางบ่อดำเนินการโดย บจ. อีสเทิร์น เพาเวอร์แอนด์
  อิเล็คทริค ผลประกอบการในปี 2557 ถือได้ว่าประสบความสำเร็จอย่างมากในหลายกรณี
  กล่าวคือในด้านการเดินเครื่องผลิตพลังงานไฟฟ้า
  สามารถบรรลุเป้าหมายในส่วนของชั่วโมงพร้อมจ่ายกระแสไฟฟ้าตามสัญญาที่ระบุไว้กับการไฟฟ้าฝ่ายผลิตแห่งประเทศไทย(กฟผ.)
  รวมทั้งสามารถเดินเครื่องพลังงานไฟฟ้าเพิ่มเติมได้ตามเวลาที่ กฟผ. ร้องขอเพิ่ม นอกจากนี้
  ในรอบปี 2557 การดำเนินงานผลิตไฟฟ้าของบริษัทฯ เป็นไปอย่างมีระเบียบแบบแผนที่ดี
  ปราศจากเหตุการณผิดปกติใดๆทั้งทางด้านสุขอนามัย ความปลอดภัย และสิ่งแวดล้อม
  ทั้งนี้จนถึงสิ้นปี 2557 การเดินเครื่องผลิตไฟฟ้าของบริษัท สามารถรักษาสถิติ
  การเดินเครื่องโดยปราศจากการเสียเวลาเนื่องจากอุบัติเหตุมามากกว่า 10 ปี อีกประการหนึ่ง
  ในปี 2557 บริษัทฯ
  ได้การดำเนินการเป็นไปตามมาตรฐานและข้อกำหนดด้านสิ่งแวดล้อมโดยปราศจากข้อร้องเรียนใดๆตั้งแต่เริ่มประกาศใช้

  (3) โครงการในสาธารณรัฐแห่งสหภาพเมียนมาร์

  บมจ. จี เอ็ม เอส เพาเวอร์ และ บริษัท โกลบอล เพาเวอร์ ซินเนอร์ยี่ จำกัด (GPSC) ซึ่ง

  เป็นบริษัทลงทุนทางด้านพลังงานไฟฟ้าในเครือของบริษัท ปตท. จำกัด (มหาชน)
  ได้ลงนามในบันทึกความเข้าใจกับกรมพลังงานไฟฟ้า (DEP)
  กระทรวงพลังงานไฟฟ้าของสาธารณรัฐแห่งสหภาพเมียนมาร์ เมื่อวันที่ 25 กรกฎาคม 2556
  เพื่อดำเนินการศึกษาและพัฒนาโครงการโรงไฟฟ้าพลังงานความร้อนร่วมในเขตย่างกุ้งและอิระวดี
  ขนาดกำลังผลิต 500 เมกะวัตต์โดยประมาณ ในปี 2557
  งานศึกษาความเป็นไปได้ของโครงการโรงไฟฟ้าพลังงานความร้อนร่วมในเขตย่างกุ้งและอิระวดี
  (Feasibility Study)
  และการศึกษาเพื่อประเมินผลกระทบด้านสิ่งแวดล้อมและด้านสังคมในเบื้องต้น
  ได้ดำเนินการแล้วเสร็จ
  และได้เสนอขออนุมัติต่อกระทรวงพลังงานไฟฟ้าของสาธารณรัฐแห่งสหภาพเมียนมาร์
  บริษัทได้ให้ความร่วมมือในการให้ความช่วยเหลือทางเทคนิคของธนาคารพัฒนาเอเชีย (Asian
  Development Bank) ในการศึกษาระบบเชื่อมโยงระบบไฟฟ้า
  ระหว่างโครงการกับระบบไฟฟ้าในเมียนมาร์ นอกจากนี้ ในปี 2557
  บริษัทได้ลงนามสัญญากับธนาคารพัฒนาเอเชีย (Asian Development Bank - ADB)
  และบรรษัทเงินทุนระหว่างประเทศ (International Finance Corporation – IFC)
  ในการสนับสนุนทางการการเงินของโครงการในภายหน้า
  ความร่วมมือและการสนับสนุนจากสถาบันการเงินที่มีชื่อเสียงดังกล่าว
  จะมีคุณประโยชน์และจะส่งผลสำเร็จต่อการพัฒนาและการเงินของโครงการ

  1.3 โครงสร้างการถือหุ้นของกลุ่มบริษัท

  บริษัท เอ็ม ดี เอ็กซ์ จำกัด (มหาชน) และบริษัทในเครือ
  ดำเนินธุรกิจด้านการพัฒนาอสังหาริมทรัพย์ สาธารณูปโภคพื้นฐานและพลังงาน
  โดยมุ่งเน้นโครงการเพื่อตอบสนองต่อนโยบายของรัฐบาลและสร้างผลตอบแทนต่อผู้ถือหุ้นในระยะยาว
  อันได้แก่ โครงการนิคมอุตสาหกรรม โครงการผลิตกระแสไฟฟ้า โครงการผลิตน้ำประปา เป็นต้น
  รวมทั้งรับบริหารโครงการด้านอสังหาริมทรัพย์
  โดยมีนโยบายในการแบ่งการดำเนินงานของแต่ละบริษัทตามโครงสร้างการถือหุ้น ดังนี้

บริษัท ลักษณะธุรกิจ

  บมจ. เอ็ม ดี เอ็กซ์
  พัฒนาและขายที่ดินในนิคมอุตสาหกรรมตลอดจนให้บริการระบบสาธารณูปโภคและสิ่งอำนวยความสะดวกที่เกี่ยวเนื่องของนิคมอุตสาหกรรม

  บมจ. จี เอ็ม เอส เพาเวอร์ และบริษัทย่อย ธุรกิจผลิตและจำหน่ายพลังงานไฟฟ้า

  บจ. เอ็ม ดี เอ็กซ์ วอเตอร์ ธุรกิจการผลิตและจำหน่ายน้ำประปา

  บริษัทย่อยและบริษัทร่วมอื่นๆ รับบริหารโครงการด้านอสังหาริมทรัพย์

  โดยที่บริษัท เอ็ม ดี เอ็กซ์ จำกัด (มหาชน) ในปัจจุบันมีโครงการหลักในการดำเนินงาน คือ
  โครงการนิคมอุตสาหกรรมเกตเวย์ ซิตี้ ในขณะที่บริษัท จี เอ็ม เอส เพาเวอร์ จำกัด (มหาชน)
  ซึ่งเป็นบริษัทย่อยที่รับผิดชอบโครงการทางด้านไฟฟ้า มีการวางโครงสร้างในลักษณะของ
  Holding Company คือจะจัดตั้งบริษัทย่อยแต่ละแห่งขึ้นเพื่อรับผิดชอบแต่ละโครงการ
  สำหรับบริษัท เอ็ม ดี เอ็กซ์ วอเตอร์ จำกัด ซึ่งรับผิดชอบโครงการด้านน้ำประปา
  ปัจจุบันยังไม่ได้ดำเนินโครงการใด ส่วนบริษัทย่อยและบริษัทร่วมอื่นๆ
  ดำเนินงานด้านการพัฒนาและบริหารโครงการอสังหาริมทรัพย์

[]

1.4 ความสัมพันธ์กับกลุ่มธุรกิจของผู้ถือหุ้นใหญ่

-ไม่มี-

2. ลักษณะการประกอบธุรกิจ

โครงสร้างรายได้

[]

รายได้หลักของบริษัทฯ ประกอบด้วย 2 ส่วนที่สำคัญ คือ รายได้จากธุรกิจอสังหาริมทรัพย์
และรายได้จากธุรกิจผลิตและจำหน่ายพลังงานไฟฟ้า

รายได้จากธุรกิจอสังหาริมทรัพย์ ยังประกอบไปด้วย รายได้จากการขายที่ดิน (ซึ่งมักมีลักษณะผันผวน
ไม่แน่นอน) รายได้ค่าเช่าพื้นที่ และรายได้ค่าบริการสาธารณูปโภค
ซึ่งมักจะแปรผันโดยตรงกับกิจกรรมการผลิตและการจ้างงาน
สำหรับรายได้จากธุรกิจผลิตและจำหน่ายพลังงานไฟฟ้านั้น จะอยู่ในรูปของส่วนแบ่งกำไรจาก
เงินลงทุนในบริษัทร่วม ซึ่งมักมีความแน่นอนมากกว่า เนื่องจากในการจำหน่ายพลังงานไฟฟ้านั้น
จะกระทำภายใต้สัญญาซื้อขายกรแสไฟฟ้าระยะยาวกับการไฟฟ้าฝ่ายผลิตแห่งประเทศไทย (กฟผ.)
ซึ่งมีข้อกำหนดให้ กฟผ. ต้องรับซื้อไฟฟ้าส่วนใหญ่ หรือทั้งหมดที่โครงการสามารถผลิตได้

  2.1 ลักษณะผลิตภัณฑ์และบริการ

  (1) ธุรกิจอสังหาริมทรัพย์ – นิคมอุตสาหกรรม

  ดำเนินการโดย บริษัท เอ็ม ดี เอ็กซ์ จำกัด (มหาชน)
  พัฒนาและดำเนินการให้บริการโครงการนิคมอุตสาหกรรมเกตเวย์ ซิตี้
  ร่วมกับการนิคมอุตสาหกรรมแห่งประเทศไทย ตั้งอยู่ที่ถนนทางหลวงสาย 331 ตำบลหัวสำโรง
  อำเภอแปลงยาว จังหวัดฉะเชิงเทรา โดยโครงการได้จัดแบ่งพื้นที่ออกเป็น

  - เขตอุตสาหกรรมทั่วไป เนื้อที่ 3,500 ไร่

  - เขตประกอบการค้า เนื้อที่ 400 ไร่

  - เขตพาณิชยกรรม เนื้อที่ 250 ไร่

  โครงการได้จัดเตรียมระบบสาธารณูปโภค ได้แก่ น้ำประปาที่ได้มาตรฐาน ระบบบำบัดน้ำเสีย
  และกำจัดขยะตามมาตรฐาน ระบบถนนและการระบายน้ำอย่างดี รวมถึงสิ่งอำนวยความสะดวก
  อาทิ อาคารหอพัก โรงพยาบาล ไปรษณีย์ ฯลฯ
  ไว้รองรับนักลงทุนที่เข้ามาจัดตั้งสถานประกอบการอย่างสมบูรณ์

  ถึง ณ 31 ธันวาคม 2557 ได้มีลูกค้าผู้ประกอบการ
  ซึ่งหลักใหญ่เป็นโรงงานประกอบรถยนต์และผลิตภัณฑ์ที่เกี่ยวเนื่องกับรถยนต์
  ทั้งนักลงทุนต่างชาติและชาวไทย เปิดดำเนินการแล้วบนเนื้อที่ 3,500 ไร่ หรือคิดเป็น 90%
  ของพื้นที่เขตอุตสาหกรรมทั่วไปและเขตประกอบการค้าเสรี การดำเนินงานในปี 2557
  ได้แสดงไว้ในข้อการดำเนินงานและพัฒนานาการที่สำคัญในปี 2557

  การบริหารจัดการ
  การให้บริการระบบสาธารณูปโภคและสิ่งอำนวยความสะดวกในนิคมอุตสาหกรรมเกตเวย์ ซิตี้
  ดำเนินการโดยบริษัทย่อย – บริษัท เกตเวย์ ดิเวลลอปเมนท์ จำกัด

  (2) ธุรกิจผลิตและจำหน่ายพลังงานไฟฟ้า

  ดำเนินการโดย บริษัทย่อย-บริษัท จี เอ็ม เอส เพาเวอร์ จำกัด (มหาชน)
  โดยเข้าร่วมลงทุนพัฒนาโครงการโรงไฟฟ้ากับบริษัททั้งในประเทศและต่างประเทศ ดังนี้

-   โดยผ่านบริษัทย่อย จี เอ็ม เอส อินเตอร์เนชั่นแนล พีทีอี จำกัด
    เข้าร่วมลงทุนในโครงการโรงไฟฟ้าพลังน้ำเทิน-หินบูน กับบริษัท เทิน-หินบูน เพาเวอร์ จำกัด
    ในสัดส่วนร้อยละ 20 และมีผู้ร่วมลงทุนคือ บริษัท EDL Generation Public Company
    ซึ่งถือหุ้น 60% และบริษัท Nordic Hydropower ซึ่งถือหุ้นร้อยละ 20
    พัฒนาโรงไฟฟ้าพลังน้ำเทิน-หินบูนในสาธารณรัฐประชาธิปไตยประชาชนลาว โดยแบ่งเป็น 2
    ระยะ คือ

-   ระยะที่ 1 ขนาดกำลังผลิต 220 เมกะวัตต์ เดินเครื่องเชิงพาณิชย์เมื่อ มีนาคม 2541

-   ระยะที่ 2 ขนาดกำลังผลิต 280 เมกะวัตต์ เดินเครื่องเชิงพาณิชย์เมื่อ ธันวาคม 2555

  ทั้งนี้ ภายใต้สัญญาสัมปทานให้ดำเนินกิจการระยะเวลา 30 ปี พลังงานไฟฟ้าที่ผลิตได้
  ส่งจำหน่ายเข้าระบบไฟฟ้าของการไฟฟ้าฝ่ายผลิตแห่งประเทศไทย

-   เข้าไปร่วมลงทุนในโครงการโรงไฟฟ้าพลังความร้อนบางบ่อ จังหวัดสมุทรปราการ กับ บริษัท
    อีสเทิร์น เพาเวอร์ แอนด์ อิเลคทริค จำกัด ในสัดส่วนร้อยละ 32 และมีผู้ร่วมลงทุนคือ บริษัท
    Total Gas Power Thailand SA ถือหุ้นร้อยละ 28 บริษัท Axia Power Holding BV
    ถือหุ้นร้อยละ 28 และ China Development Industrial Bank Inc. ถือหุ้นร้อยละ 12
    พัฒนาโรงไฟฟ้าพลังความร้อนร่วมขนาด 350 เมกะวัตต์
    และจ่ายกระแสไฟฟ้าเชิงพาณิชย์เข้าสู่ระบบไฟฟ้า การไฟฟ้าฝ่ายผลิตแห่งประเทศไทย
    เมื่อมีนาคม 2546 ระยะเวลา 27 ปี

-   สำหรับโครงการน้ำงึม 3 ซึ่งดำเนินการผ่านการถือหุ้นของบริษัทย่อย จี เอ็ม เอส ลาว จำกัด
    ในบริษัท น้ำงึม 3 เพาเวอร์ จำกัด ในสัดส่วนร้อยละ 27 ปัจจุบันโครงการน้ำงึม 3
    ยุติการดำเนินงานเนื่องด้วยการเปลี่ยนแปลงในนโยบายด้านกิจการพลังงานของ สปป.ลาว

-   สำหรับโครงการท่าซาง ซึ่งดำเนินการผ่านการถือหุ้นของบริษัทย่อย เอ็ม ดี เอ็กซ์ กรุ๊ป จำกัด
    ในบริษัท Tasang Hydro Power Co., Ltd. นั้น
    ปัจจุบันโครงการท่าซางชะลอการดำเนินการอยู่

  การดำเนินงานในปี 2557 ของโครงการต่าง ๆ ข้างต้น
  ได้แสดงไว้ในข้อการดำเนินงานและพัฒนาการที่สำคัญในปี 2557

  2.2 การตลาดและการแข่งขัน

  (1) ธุรกิจอสังหาริมทรัพย์ – นิคมอุตสาหกรรม

  ในปี 2557 ภาวะการลงทุนของผู้ประกอบการชะลอตัวค่อนข้างชัดเจน
  เพื่อรอดูทิศทางการบริหารจัดการภายในประเทศไทย
  แต่บริษัทก็ยังคงเดินหน้าด้านการตลาดและการขายอย่างต่อเนื่อง
  และยังคงใช้การเข้าถึงกลุ่มลูกค้าเป้าหมายโดยตรง
  และเน้นการสร้างความพึงพอใจให้กับลูกค้าปัจจุบัน เพื่อแนะนำลูกค้ารายใหม่
  ซึ่งถือได้ว่าประสบผลดีเป็นที่น่าพอใจท่ามกลางสถานการณ์ที่กล่าวข้างต้น

  นิคมอุตสาหกรรมเกตเวย์ ซิตี้ เป็นหนึ่งในหลายนิคมอุตสาหกรรม ที่อยู่ในพื้นที่โซน 2 ของ BOI
  ซึ่งเปิดโอกาสให้นักลงทุนสามารถเลือกและตัดสินใจได้หลายแห่ง ทั้งนี้นิคมอุตสาหกรรมเกตเวย์
  ซิตี้ ก็ยังอาศัยจุดขายได้แก่

-   ความเป็นศูนย์กลางของทำเลที่ตั้งโครงการ
    โดยเฉพาะผู้ประกอบการที่ต้องกระจายสินค้าทั้งในประเทศและต่างประเทศ
    ด้วยเส้นทางคมนาคมที่เข้าสู่ภาคต่าง ๆ ของประเทศ หรือไปท่าเรือแหลมฉบัง หรือคลองเตย
    และยังไม่ห่างจากสนามบินนานาชาติสุวรรณภูมิ

-   ความพร้อมในระบบสาธารณูปโภค และสิ่งอำนวยความสะดวกต่าง ๆ
    ที่จำเป็นสำหรับผู้ประกอบการ

-   จากเหตุการณ์น้ำท่วมใหญ่ในปี 2554 เป็นที่ประจักษ์ชัดเจนว่า นิคมอุตสาหกรรมเกตเวย์ ซิตี้
    ไม่มีผลกระทบใด ๆ ทั้งสิ้น

  จากจุดขายข้างต้น ก็ทำให้นิคมอุตสาหกรรมเกตเวย์ ซิตี้
  ยังคงยืนแข่งขันได้กับหลายนิคมอุตสาหกรรม หรือเขต/ส่วนอุตสาหกรรม

  (2) ธุรกิจผลิตจำหน่ายพลังงานไฟฟ้า

  สถานการณ์ไฟฟ้าและการแข่งขันในประเทศ

  การแข่งขันในธุรกิจผลิตไฟฟ้าในประเทศมีสภาพการแข่งขันที่เพิ่มมากขึ้น
  เนื่องจากมีทั้งหน่วยงานภาครัฐและเอกชนเข้ามาดำเนินการมากขึ้น
  ทำให้การที่จะชนะประมูลในโครงการต่างๆ ตามแผนพัฒนาพลังงานของภาครัฐกระทำได้ยากขึ้น
  ส่งผลให้หลายบริษัทต้องแสวงหาโอกาสและช่องทางลงทุนใหม่
  ปรับเปลี่ยนนโยบายการลงทุนและสถานที่ให้เหมาะสมกับสถานการณ์
  ทั้งนี้บริษัทก็ยังติดตามนโยบายพลังงานของทางภาครัฐอย่างต่อเนื่อง

  สถานการณ์ไฟฟ้าและการแข่งขันในประเทศเพื่อนบ้าน

  บริษัทยังคงติดตามแสวงหาโอกาสช่องทางการลงทุนในประเทศลุ่มน้ำโขง โดยเฉพาะใน
  สปป.ลาว และสหภาพเมียนมาร์ ใน สปป.ลาว เน้นจำหน่ายไปยังประเทศเพื่อนบ้านถึงร้อยละ
  80 และจะเป็นโรงไฟฟ้าพลังน้ำเป็นหลัก ในขณะที่สหภาพเมียนมาร์
  ซึ่งกำลังมีความต้องการใช้ไฟฟ้าเพิ่มมากขึ้น
  ซึ่งเชื้อเพลิงหลักที่ใช้จะเป็นพลังน้ำและก๊าซธรรมชาตินอกชายฝั่ง
  ทั้งสองประเทศนี้บริษัทยังคงให้ความสนใจและศึกษาอย่างใกล้ชิด ซึ่งการเข้าไปดำเนินการนั้น
  นอกจากผู้ประกอบการไทยหลายรายแล้ว ยังมีผู้ประกอบการจากภาครัฐของประเทศจีนอีกด้วย
  ดังนั้นการแสวงหาโอกาสความร่วมมือเป็นพันธมิตรจึงเป็นช่องทางออกหนึ่งของบริษัท

  2.3 การจัดหาผลิตภัณฑ์และบริการ

  (1) ธุรกิจอสังหาริมทรัพย์ – นิคมอุตสาหกรรม

  บริษัทยังคงมีที่ดินที่พัฒนาแล้วพร้อมจำหน่ายอยู่ไม่น้อยกว่า 300 ไร่
  สำหรับโครงการนิคมอุตสาหกรรม เกตเวย์ ซิตี้
  และอยู่ระหว่างดำเนินการขยายพื้นที่ขายอีกมากกว่า 700 ไร่
  โดยขณะนี้อยู่ระหว่างการจัดทำรายงานผลกระทบต่อสิ่งแวดล้อม
  นอกจากนี้บริษัทยังมีแหล่งน้ำดิบซึ่งจำเป็นต่อการผลิตน้ำประปา ในนิคมฯ อย่างเพียงพอ
  โดยมีช่องทางสำรองถึงปีละ 10 ล้านลูกบาศก์เมตร
  นับได้ว่าที่มาของผลิตภัณฑ์และบริการเพื่อจำหน่ายของนิคมอุตสาหกรรมเกตเวย์ ซิตี้
  ยังอยู่ในระดับที่ไม่เป็น อุปสรรคใด ๆ

  (2) ธุรกิจผลิตและจำหน่ายพลังงานไฟฟ้า

  บริษัทมีโรงไฟฟ้าพลังน้ำเทิน-หินบูน ซึ่งใช้น้ำจากลำน้ำเทินใน สปป.ลาว
  จากข้อมูลทางอุทกศาสตร์ ประกอบกับการดำเนินงานโครงการส่วนขยาย
  ที่ไปดำเนินการตั้งโรงไฟฟ้าพลังน้ำขนาด 60 เมกะวัตต์ ตอนเหนือโครงการเทิน-หินบูน
  จึงชัดเจนและมั่นใจว่าปริมาณน้ำเพียงพอไม่เป็นอุปสรรคต่อกระบวนการผลิต
  และสำหรับโครงการโรงไฟฟ้าความร้อนร่วมบางบ่อ จังหวัดสมุทรปราการ
  ซึ่งใช้ก๊าซธรรมชาติเป็นเชื้อเพลิง บริษัทมีสัญญาซื้อขายก๊าซกับ ปตท. ในระยะยาวไว้อย่างชัดเจน

3. ปัจจัยความเสี่ยง

ปัจจัยที่อาจมีผลกระทบต่อบริษัท หรือผู้ถือหลักทรัพย์ของบริษัท ซึ่งถือว่าเป็นความเสี่ยงที่มีนัยสำคัญ
ได้แก่

  3.1 ความเสี่ยงโดยรวมของบริษัท เอ็ม ดี เอ็กซ์ จำกัด (มหาชน)

(1) ความเสี่ยงด้านการเงิน

  ตามแผนฟื้นฟูกิจการฯ บริษัทมีหน้าที่ในการชำระหนี้ให้กับเจ้าหนี้
  โดยชำระดอกเบี้ยทุกไตรมาสและเงินต้นทุก 6 เดือน นับจากปี 2546 และสิ้นสุดตามแผนในสิ้นปี
  2560 โดยยอดการชำระจะปรากฏในงบแสดงฐานะทางการเงิน-หนี้สิน
  หากบริษัทประสบปัญหาด้านสภาพคล่อง อาจสำไปสู่การผิดนัดชำระหนี้ได้

  ด้วยตระหนักถึงปัจจัยเสี่ยงดังกล่าว บริษัทจึงต้องบริหารจัดการกระแสเงินสดอย่างรอบคอบรัดกุม
  และมีการสำรองไว้เพื่อการชำระหนี้อย่างเหมาะสม
  มีการวางเป้าหมายรายได้และจัดระบบค่าใช้จ่ายให้ชัดเจน รวมถึงศึกษาแหล่งเงินทุนต่าง ๆ
  ไว้กรณีจำเป็น จากแนวมาตรการข้างต้น
  ทำให้บริษัทสามารถจ่ายชำระหนี้ตามแผนฟื้นฟูกิจการมาได้โดยตลอด
  และยังไม่มีแนวโน้มที่จะไม่สามารถชำระหนี้ จนเกิดผลผิดนัดชำระหนี้แต่อย่างใด

(2) ความเสี่ยงด้านความสามารถในการจ่ายเงินปันผล

  ถึงแม้บริษัทฯ จะออกจากกระบวนการฟื้นฟูกิจการมาแล้วก็ตาม แต่บริษัทฯ
  ยังคงต้องชำระหนี้ให้กับเจ้าหนี้ตามที่ระบุไว้ในแผนฟื้นฟูกิจการ ประกอบกับปัจจุบัน บริษัทฯ
  ยังมีผลขาดทุนสะสมอยู่ เป็นจำนวนมาก จึงทำให้ไม่สามารถที่จะจ่ายเงินปันผลให้กับผู้ถือหุ้นได้

(3) ความเสี่ยงจากการลงทุนในบริษัทย่อยและบริษัทร่วม

  บริษัทฯ ลงทุนในธุรกิจพลังงานไฟฟ้าผ่านบริษัทย่อยและบริษัทร่วม
  โดยจะได้รับผลตอบแทนการลงทุนในรูปเงินปันผล
  ซึ่งแม้ว่าการลงทุนในบริษัทย่อยและบริษัทร่วมดังกล่าว
  จะให้ผลตอบแทนจากการลงทุนในระยะยาวที่น่าลงทุน
  แต่ก็อาจเกิดความไม่แน่นอนของผลตอบแทนการลงทุนได้ โดยเฉพาะอย่างยิ่ง
  ในช่วงเวลาของการขยายโครงการ และการลงทุนในโครงการใหม่
  ซึ่งต้องใช้เงินลงทุนเป็นจำนวนมาก อาจส่งผลต่อการดำเนินงานและการจ่ายเงินปันผลได้

(4) ความเสี่ยงที่อาจเกิดขึ้นจากการถือหุ้นไขว้

  บริษัทฯ มีโครงสร้างการถือหุ้นไขว้กับบริษัท จี เอ็ม เอส เพาเวอร์ จำกัด (มหาชน) และบริษัท
  เกตเวย์ ดิเวลลอปเมนท์ จำกัด
  เนื่องจากการแปลงหนี้เป็นทุนตามข้อกำหนดในแผนฟื้นฟูกิจการของบริษัท เอ็ม ดี เอ็กซ์ จำกัด
  (มหาชน)
  ที่ได้รับการลงมติจากที่ประชุมเจ้าหนี้และได้รับความเห็นชอบจากศาลล้มละลายกลางแล้ว
  ซึ่งการถือหุ้นไขว้ดังกล่าวอาจทำให้บริษัทฯ ไม่สามารถทำการเสนอขายหุ้น
  เพิ่มทุนต่อประชาชนทั่วไปได้ อย่างไรก็ตาม บริษัทฯ
  ได้เปิดเผยข้อมูลการถือหุ้นดังกล่าวไว้ในรายงานประจำปีที่ส่งต่อผู้ถือหุ้นตลอดมา และบริษัทฯ
  ยังไม่มีนโยบายที่จะดำเนินการในเรื่องดังกล่าวแต่อย่างใด

(5) ความเสี่ยงจากการจัดหาที่ดินมาพัฒนาเพื่อขาย

  เพื่อเป็นการรักษาสภาพคล่องทางการเงิน และนำเงินไปลงทุนให้เกิดผลประโยชน์สูงสุด บริษัทฯ
  จึงยังไม่ซื้อที่ดินมาเก็บไว้เป็นจำนวนมากเพื่อไม่ให้ต้องแบกภาระดอกเบี้ย ดังนั้นบริษัทฯ
  จึงอาจมีความเสี่ยงจากราคาต้นทุนที่ดินที่อาจสูงขึ้นในอนาคต

(6) ความเสี่ยงด้านการเมือง

  สืบเนื่องจากวิกฤตการด้านการเมืองในประเทศไทยที่ยังคงยืดเยื้อถึงปัจจุบัน
  และไม่ทราบว่าจะสิ้นสุดลงเมื่อใด
  ได้ส่งผลให้บริษัทในต่างประเทศที่จะเข้ามาลงทุนในประเทศไทย
  เกิดความลังเลและชะลอการตัดสินใจในการซื้อที่ดินของบริษัทฯ ออกไปก่อนเพื่อรอดูสถานการณ์
  ซึ่งอาจส่งผลต่อยอดขายที่ดินของบริษัท

3.2 ความเสี่ยงของธุรกิจนิคมอุตสาหกรรม

  ภาวะภัยแล้งอย่างต่อเนื่อง และการเพิ่มขึ้นในความต้องการใช้น้ำของผู้ประกอบการ
  อาจส่งผลกระทบต่อปริมาณน้ำสำรองในการผลิตน้ำประปาในอนาคตของนิคมฯ กล่าวคือ
  หากเกิดภาวะภัยแล้งดังเช่นที่เกิดขึ้นในปี 2557
  จะทำให้ปริมาณน้ำสำรองในระบบชลประทานน้อยลงไปอีก
  และส่งผลถึงปริมาณน้ำสำรองนอกโครงการที่ต้องพึ่งพาระบบชลประทาน
  ประกอบกับแนวโน้มในอนาคตของความต้องการใช้น้ำ
  คาดการณ์ว่าหากอุตสาหกรรมรถยนต์ฟื้นตัวขึ้น
  ก็จะยิ่งทำให้มีความต้องการใช้น้ำในนิคมฯเพิ่มสูงขึ้นไปอีก
  ดังนั้นจึงมีความเป็นไปได้อย่างมากที่จะเกิดความเสี่ยงต่อความเพียงพอของปริมาณน้ำสำรองเพื่อใช้ผลิตน้ำประปาที่ให้บริการกับโรงงานอุตสาหกรรม

  เพื่อเป็นการรับมือกับเรื่องดังกล่าว
  บริษัทฯได้เตรียมการเพื่อให้มั่นใจว่าจะมีปริมาณน้ำดิบเพียงพอต่อการผลิตน้ำประปา
  และรวมถึงการลงทุนเพื่อขยายขนาดกำลังการผลิตของโรงผลิตน้ำประปาเพื่อให้เพียงพอต่อความต้องการใช้น้ำที่เพิ่มขึ้น
  ซึ่งรวมถึงการลงทุนเพื่อศึกษาออกแบบและก่อสร้างการระบบระบายน้ำฝนในพื้นที่โครงการส่วนขยาย
  เพื่อเพิ่มความสามารถในการเติมน้ำเข้าอ่างให้มีประสิทธิภาพยิ่งขึ้น
  รวมทั้งเตรียมการศึกษาออกแบบและปรับปรุงกระบวนการผลิตน้ำประปาหากมีความจำเป็นต้องใช้น้ำดิบที่ก้นอ่างมาผลิตน้ำประปา
  เพื่อให้สามารถใช้น้ำดิบที่เหลือในอ่างให้ได้มากที่สุด
  ซึ่งจะทำให้นิคมฯลดความเสี่ยงต่อความเพียงพอของปริมาณน้ำสำรองที่จะนำมาผลิตน้ำประปาที่ให้บริการกับโรงงานอุตสาหกรรม

  3.3 ความเสี่ยงของธุรกิจพลังงาน

  บริษัทได้ลงทุนในธุรกิจผลิตไฟฟ้าผ่านบริษัทย่อย และบริษัทร่วม
  โดยผลิตและจัดจำหน่ายกระแสไฟฟ้า
  ภายใต้สัญญาซื้อขายไฟฟ้าระยะยาวซึ่งมีความเสี่ยงของการพัฒนาโครงการดังนี้

  (1) ความเสี่ยงของการพัฒนาโครงการใหม่

  1.1 ความเสี่ยงจากปัจจัยแวดล้อมในการพัฒนาโครงการ

  ในการพัฒนาโครงการด้านไฟฟ้านั้น
  จะมีปัจจัยแวดล้อมที่เกี่ยวข้องที่อาจก่อให้เกิดความเสี่ยงหลายประการ ได้แก่ สภาพการแข่งขัน
  อัตราการเติบโตของความต้องการพลังงาน การเติบโตในอุตสาหกรรม ต้นทุนเครื่องจักรอุปกรณ์
  ราคาน้ำมันและราคาค่าก่อสร้าง ผลกระทบต่อสิ่งแวดล้อมและชุมชน
  รวมทั้งการเปลี่ยนแปลงของข้อกฎหมายและข้อกำหนดอื่น ๆ ที่เกี่ยวข้อง
  และความเสี่ยงทางการเมือง

  มาตรการป้องกันและจัดการความเสี่ยงดังกล่าว คือ
  การศึกษาข้อมูลและวิเคราะห์ความเป็นไปได้ของโครงการและการประเมินความเหมาะสม
  ภายใต้กรอบการลงทุนอย่างรอบคอบและครบถ้วน
  โดยรายงานต่อคณะกรรมการบริหารอย่างสม่ำเสมอ
  เพื่อให้มั่นใจว่าโครงการลงทุนแต่ละโครงการนั้นมีความเหมาะสมและให้ประโยชน์สูงสุดกับกลุ่มบริษัท

  1.2 ความเสี่ยงของประเทศที่เข้าไปลงทุน

  ด้วยภาวะการแข่งขันภายในประเทศที่สูง
  ในขณะที่การเติบโตในตลาดของกลุ่มประเทศเพื่อนบ้านยังมีอยู่มาก
  บริษัทจึงมองหาโอกาสการลงทุนต่างประเทศ โดยเฉพาะประเทศในอนุภูมิภาคลุ่มแม่น้ำโขง
  ซึ่งมีนโยบายส่งเสริมอุตสาหกรรมด้านพลังงาน
  มีความต้องการพลังงานไฟฟ้าสูงและมีข้อตกลงความร่วมมือกับประเทศไทย

  สำหรับการพิจารณาลงทุนในต่างประเทศนั้น บริษัท ได้นำข้อมูลต่าง ๆ เช่น
  สภาวะเศรษฐกิจมหภาค สภาวะอุตสาหกรรม นโยบายด้านพลังงาน เศรษฐกิจ การเมือง
  และสังคม รวมทั้งข้อกฎหมายของประเทศนั้น ๆ
  มาศึกษาวิเคราะห์และพิจารณาเพื่อให้แน่ใจว่าการลงทุนในโครงการดังกล่าว
  มีความเป็นไปได้ทั้งทางด้านวิศวกรรมการจัดการและผลตอบแทนทางการลงทุน
  โดยมีระดับความเสี่ยงที่เหมาะสมและยอมรับได้
  ทั้งในช่วงก่อนการลงทุนและตลอดระยะเวลาโครงการ

  โดยที่ผ่านมาจากการศึกษาและวิเคราะห์การลงทุน
  บริษัทได้เล็งเห็นศักยภาพการพัฒนาโครงการโรงไฟฟ้าพลังน้ำในประเทศลาว
  ด้วยความอุดมสมบูรณ์ของทรัพยากรน้ำและภูมิศาสตร์
  ที่เหมาะสมกับการสร้างเขื่อนและโรงไฟฟ้าพลังน้ำ และมีชายแดนติดกับประเทศไทย
  ซึ่งทำให้มีต้นทุนในการพัฒนาระบบส่งที่น้อยกว่า อีกทั้งประเทศลาวเป็นประเทศที่สงบเรียบร้อย
  ความ เสี่ยงทางด้านการเมืองน้อย
  และมีนโยบายสนับสนุนความร่วมมือการพัฒนาด้านพลังงานร่วมกับประเทศไทยอีกด้วย

  นอกจากนี้ ภายหลังจากที่การเมืองในสาธารณรัฐแห่งสหภาพเมียนมาร์ (เมียนม่าร์)
  ได้เปลี่ยนแปลงไปและเป็นที่ยอมรับของนานาชาติ
  และมีความเจริญเติบโตของเศรษฐกิจอย่างรวดเร็ว บริษัทฯ
  ได้ติดตามทำการศึกษาวิเคราะห์การลงทุน
  และเล็งเห็นถึงศักยภาพการพัฒนาโครงการไฟฟ้าในหลายรูปแบบในเมียนมาร์
  อีกทั้งเมียนม่าร์อุดมสมบูรณ์ไปด้วยทรัพยากรน้ำ ก๊าซธรรมชาติ และถ่านหิน
  ซึ่งเป็นปัจจัยสำคัญต่อต้นทุนในการพัฒนาโครงการโรงไฟฟ้าพลังน้ำและพลังความร้อน
  การเมืองในประเทศมีความสงบเรียบร้อยมากขึ้น ความเสี่ยงทางด้านการเมืองลดลง
  และมีนโยบายในการส่งเสริมการพัฒนาด้านพลังงานไฟฟ้าอย่างชัดเจน
  เพื่อสนองตอบต่อการเจริญเติบโตทางเศรษฐกิจของประเทศ
  ประกอบกับมีความช่วยเหลือจากนานาประเทศรวมทั้งสถาบันการเงินหลัก ๆ แก่เมียนม่าร์
  นอกจากนี้ยังมีความร่วมมือการพัฒนาด้านพลังงานร่วมกับประเทศไทยอีกด้วย

  (2) ความเสี่ยงของโครงการที่อยู่ระหว่างการก่อสร้าง

  ในปี 2557 บริษัทไม่มีโครงการไฟฟ้าที่อยู่ระหว่างการก่อสร้าง เนื่องจาก
  โครงการเขื่อนไฟฟ้าพลังน้ำเทิน-หินบูน ส่วนขยายได้แล้วเสร็จไปในปลายปี 2555
  แต่คาดว่าบริษัทฯ จะเริ่มก่อสร้างโครงการใหม่ในอีก 1-2 ปีข้างหน้า
  จากประสบการณ์ของบริษัทฯ และทีมงานคุณภาพสูงทั้งทางด้านเทคนิคและการเงิน บริษัทฯ
  ตระหนักดีถึงความเสี่ยงหลักในช่วงเวลาก่อสร้างโครงการ คือ
  งานก่อสร้างอาจล่าช้ากว่ากำหนดและต้นทุนโครงการอาจสูงกว่าที่ประมาณการไว้
  ซึ่งอาจส่งผลให้ผลตอบแทนจากการลงทุนลดลง และการรับรู้รายได้ล่าช้ากว่าที่ประมาณการไว้
  การวางแผนการทำงานอย่างรอบคอบ มาตรการ การแก้ไข
  การซื้อประกันภัยครอบคลุมภาระดอกเบี้ย
  และต้นทุนการผลิตบางส่วนที่อาจเกิดขึ้นจากความล่าช้าเข้ามารองรับไว้ด้วย

  (3) ความเสี่ยงของโรงไฟฟ้าที่กำลังดำเนินการผลิต

  3.1 ความเสี่ยงจากการพึ่งพาลูกค้าหลัก

  ธุรกิจผลิตและจำหน่ายกระแสไฟฟ้าของบริษัท
  เป็นการดำเนินกิจการโดยมีสัญญาซื้อขายกระแสไฟฟ้าระยะยาวกับ กฟผ.
  และกับรัฐบาลของประเทศเพื่อนบ้านที่ไปลงทุน ซึ่งรายได้จากการขายกระแสไฟฟ้าให้กับ กฟผ.
  นั้นคิดเป็นประมาณมากกว่าร้อยละ 90 ของรายได้จากการขายกระแสไฟฟ้า
  ดังนั้นการพึ่งพาลูกค้ารายใหญ่ อาจมีความเสี่ยงที่ส่งผลต่อรายได้จากธุรกิจผลิต
  และจำหน่ายกระแสไฟฟ้าของบริษัทได้ แต่ด้วยภารกิจของ กฟผ.
  ในการสร้างความมั่นคงด้านพลังงานไฟฟ้าให้กับประเทศ ประกอบกับการที่ กฟผ.
  เป็นรัฐวิสาหกิจที่มีชื่อเสียงดี และมีฐานะทางการเงินที่มั่นคงมาตลอด
  จึงอาจถือได้ว่าบริษัทมีความเสี่ยงในส่วนนี้น้อยมาก

  ในรอบปีที่ผ่านมาความต้องการใช้กระแสไฟฟ้าของประเทศเพิ่มสูงขึ้น
  เนื่องจากภาวะทางเศรษฐกิจที่ชะลอตัวในช่วงปีที่ผ่านมานั้นไม่ส่งกระทบต่อรายได้ของบริษัทภายใต้สัญญาซื้อขายไฟฟ้าระยะยาวในปัจจุบัน
  อีกทั้งสัญญาซื้อขายไฟฟ้าที่มีกับ กฟผ. มีข้อกำหนดให้กฟผ.
  ต้องรับซื้อไฟฟ้าส่วนใหญ่หรือทั้งหมดที่โครงการสามารถผลิตได้
  ไม่ว่าประเทศไทยจะมีความต้องการไฟฟ้าเพิ่มขึ้นหรือลดลง
  ส่งผลให้ความเสี่ยงทางด้านการตลาดน้อยมาก

  3.2 ความเสี่ยงด้านการปฎิบัติการของโรงไฟฟ้า

การผลิตกระแสไฟฟ้าตามสัญญาซื้อขายกระแสไฟฟ้านั้น อาจมีความเสี่ยงดังนี้

  (1) ความเสี่ยงเกี่ยวกับประสิทธิภาพของโรงไฟฟ้า

  กระบวนการผลิตกระแสไฟฟ้ามีปัจจัยหลายประการที่เป็นตัววัดประสิทธิภาพของโรงไฟฟ้า
  ซึ่งการบำรุงรักษาโรงไฟฟ้าอย่างมีประสิทธิภาพก็เป็นปัจจัยสำคัญปัจจัยหนึ่ง
  โดยเฉพาะในส่วนของโรงไฟฟ้าพลังงานความร้อนร่วมนั้น ค่าความพร้อมจ่าย (Equivalent
  Availability Factor : EAF) ค่าอัตราการใช้ความร้อน (Heat Rate)
  ถูกกำหนดไว้ในสัญญาซื้อขายกระแสไฟฟ้ากับ กฟผ.
  หากโรงไฟฟ้าไม่สามารถรักษาประสิทธิภาพในการผลิตไว้ได้ เช่น
  ถ้าระดับความพร้อมจ่ายต่ำกว่าที่กำหนดไว้ อาจต้องเสียค่าปรับให้แก่ กฟผ.
  บริษัทตระหนักดีถึงเรื่องนี้
  และได้มีนโยบายเกี่ยวกับการบำรุงรักษาโรงไฟฟ้าอย่างสม่ำเสมอด้วยวิธีการที่เหมาะสมโดยมืออาชีพ
  จึงทำให้สามารถควบคุมความเสี่ยงในเรื่องนี้ได้ดี
  อันสะท้อนได้จากการที่โรงไฟฟ้าพลังความร้อนร่วม บางบ่อ จังหวัดสมุทรปราการ
  ได้รับบันทึกสถิติระดับโลกสำหรับการทำงานต่อเนื่องของเครื่องกังหันก๊าซรุ่น GT-26
  ยาวนานที่ที่สุดถึง 189 วัน ซึ่งเป็นระยะเวลาที่ยาวนานกว่าสถิติโลกเดิมที่มีการบันทึกไว้

  อย่างไรก็ตาม ผู้บริหารยังคงให้ความสำคัญกับมาตรการต่าง ๆ เพื่อ
  สร้างความมั่นใจว่าการปฎบัติการที่เกี่ยวข้องจะบรรลุผลตามเป้าหมาย อาทิ

-   กำหนดปัจจัยหลักที่เป็นตัวกำหนดประสิทธิภาพในการผลิตกระแสไฟฟ้า
    เป็นตัววัดผลการดำเนินการที่สำคัญ (KPI) ของโรงไฟฟ้า
    เพื่อให้มั่นใจว่าประสิทธิภาพในการผลิตจะได้รับการดูแลอย่างใกล้ชิด
    และพนักงานทุกคนจะมีส่วนร่วมในความรับผิดชอบ

-   ทำสัญญาระยะยาวกับบริษัทชั้นนำในต่างประเทศให้เป็นผู้ดูแลจัดการ
    การเดินเครื่องและบำรุงรักษา เพื่อให้มั่นใจว่าเครื่องจักร
    จะได้รับการดูแลรักษาจากผู้ชำนาญการเฉพาะทางอย่างแท้จริง

-   กำหนดให้มีการตรวจสอบการใช้งานของอุปกรณ์ต่าง ๆ ตามเวลาที่กำหนด
    และจัดการให้มีการบำรุงรักษาตามตารางบำรุงรักษาอย่างต่อเนื่อง

-   จัดให้มีการสำรองพัสดุที่จำเป็น
    และเพียงพอต่อการใช้งานและบำรุงรักษาภายใต้การบริหารพัสดุที่เหมาะสม

-   มีการพัฒนาความรู้ความสามารถของบุคลากรอย่างต่อเนื่อง

  (2) การขาดแคลนน้ำดิบในการผลิตไฟฟ้า

  หากเกิดขาดแคลนน้ำดิบจะส่งให้การผลิตกระแสไฟฟ้าของโรงไฟฟ้าพลังความร้อนร่วมบางบ่อ
  จังหวัดสมุทรปราการ ต้องหยุดชะงักและส่งผลกระทบต่อรายได้หรืออาจ ทำให้เสียค่าปรับได้
  แต่ในช่วง 3-4 ปีที่ผ่านมายังไม่เคยประสบกับภาวะการขาดแคลน น้ำดิบแต่อย่างใด
  ถึงกระนั้นก็ตามบริษัทได้มีการกำหนดและดำเนินการตามมาตรการการใช้น้ำให้เกิดประโยชน์สูงสุด
  เพื่อป้องกันและลดความเสี่ยงจากการขาดน้ำดิบในกระบวนการผลิตกระแสไฟฟ้า
  ส่วนโครงการไฟฟ้าพลังน้ำเทิน-หินบูนนั้น ขณะนี้การก่อสร้างโครงการส่วนขยายแล้วเสร็จ
  ทำให้พื้นที่เก็บน้ำสำรองเพื่อผลิตกระแสไฟฟ้าในฤดูแล้งของโครงการเพิ่มขึ้น
  และถือเป็นส่วนหนึ่งของยุทธศาสตร์ที่ลดความเสี่ยงเรื่องปริมาณน้ำดิบ
  ที่ส่งผลกระทบโดยตรงต่อโครงการไฟฟ้าพลังน้ำเทิน-หินบูนด้วย

  (3) การขาดแคลนเชื้อเพลิงในการผลิตไฟฟ้า

  โรงงานพลังงานความร้อนร่วมบางบ่อ ใช้ก๊าซธรรมชาติเป็นเชื้อเพลิงหลักในการผลิตกระแสไฟฟ้า
  โดยมีสัญญาซื้อขายเชื้อเพลิงระยะยาวที่แน่นอนกับ ปตท. จึงมีความเสี่ยงในเรื่องนี้น้อย

  (4) ความปลอดภัย อาชีวอนามัย และสิ่งแวดล้อม

  บริษัทตระหนักดีว่ากระบวนการผลิตกระแสไฟฟ้านั้น
  อาจส่งผลกระทบต่อความปลอดภัยด้านสิ่งแวดล้อมและคุณภาพชีวิตของชุมชนที่อยู่ใกล้เคียงโรงไฟฟ้า
  จึงกำหนดมาตรฐานป้องกันผลกระทบในทางลบและลดโอกาสที่อาจเกิดขึ้น ดังนี้

-   ทำการศึกษา วิเคราะห์ วางแผน และจัดระบบบริหารจัดการด้านสิ่งแวดล้อม
    ภายใต้มาตรฐานสากลเพื่อการปกป้องสิ่งแวดล้อมและสังคม (Equator Principles)
    ซึ่งเป็นที่ยอมรับของสถาบันการเงินทั่วโลกในการบริหารจัดการผลกระทบต่อสังคมท้องถิ่นและสิ่งแวดล้อมของโรงไฟฟ้าพลังน้ำเทิน-หินบูน

-   ดำเนินการตามคู่มือระบบจัดการความปลอดภัยและสิ่งแวดล้อมที่จัดทำขึ้นเพื่อเป็นแนวทางการปฎิบัติงาน

-   ดำเนินการตามคู่มือการปฎิบัติงาน จัดให้มีการฝึกอบรมการฝึกซ้อมการจัดทำแผนฉุกเฉิน
    การทดสอบแผนงาน เครื่องมือ ระบบเตือนภัย และปฎิบัติตามคู่มืออย่างเคร่งครัด

-   ดำเนินการตามทะเบียนข้อกฎหมายที่เกี่ยวข้องในเรื่องที่ต้องปฎิบัติตาม
    พร้อมกำหนดผู้รับผิดชอบในการดำเนินการอย่างชัดเจน

  (5) ความเสี่ยงจากอุบัติเหตุ

  ในกระบวนการผลิตและดำเนินการของโรงไฟฟ้าอาจมีอุบัติเหตุที่ทำให้เกิดเพลิงไหม้จากการปฎบัติงาน
  และอาจเกิดการต่อต้านจากชุมชน หากกระบวนการผลิตก่อให้เกิดผลกระทบ
  ฝ่ายบริหารตระหนักถึงความเสี่ยงเหล่านี้จึงกำหนดมาตรการ ต่างๆ
  เพื่อเป็นการป้องกันและลดโอกาสในการเกิดความเสี่ยงดังกล่าว เช่น

-   เน้นย้ำกับผู้ปฎิบัติงานอย่างสม่ำเสมอถึงความไม่ประมาท

-   บำรุงรักษาอุปกรณ์ต่าง ๆ ตามระยะเวลาที่กำหนดไว้
    เพื่อให้อุปกรณ์นั้นสามารถทำงานได้อย่างมีประสิทธิภาพ

-   สร้างความสัมพันธ์อย่างดีเยี่ยมกับชุมชนรอบโรงไฟฟ้า อันจะก่อให้เกิดความเข้าใจที่ถูกต้องได้

-   กำหนดแผนรักษาความปลอดภัย การติดตั้งอุปกรณ์ต่าง ๆ รวมทั้งการฝึกซ้อมเป็นประจำ

-   จัดทำประกันภัยโรงไฟฟ้าที่คลอบคลุมในเรื่อง Properties All Risks, Machinery
    Breakdown, Business Interruption และ Third Party Liability
    เพื่อความมั่นใจว่าหากมีเหตุการณ์ดังกล่าวขึ้น
    ทรัพย์สินและบุคคลที่ได้รับความเสียหายจะได้รับความคุ้มครองอย่างเพียงพอและเหมาะสม

  3.4 ความเสี่ยงด้านการเงินของธุรกิจพลังงาน

  การลงทุนในธุรกิจการผลิตและจำหน่ายกระแสไฟฟ้าของกลุ่มบริษัท ต้องใช้เงินลงทุนจำนวนมาก
  โดยเงินทุนที่นำมาใช้ส่วนหนึ่งเป็นการกู้ยืมจากสถาบันการเงินทั้งในและต่างประเทศ
  ซึ่งความเสี่ยงสำคัญคือ ความผันผวนของอัตราดอกเบี้ยและอัตราแลกเปลี่ยน
  ซึ่งอาจส่งผลให้ประมาณการผลประกอบการของบริษัท จากการผลิตและจำหน่ายกระแสไฟฟ้าลดลง
  ดังนั้นแนวทางป้องกันและลดความเสี่ยงทางการเงิน มีดังนี้

(1) ความเสี่ยงจากความผันผวนของอัตราแลกเปลี่ยน

  บริษัทมีนโยบายป้องกันความเสี่ยงจากความผันผวนของอัตราแลกเปลี่ยนของโครงการโรงไฟฟ้าต่าง
  ๆ
  โดยพยายามจัดให้โครงสร้างของสกุลเงินกู้สอดคล้องกับโครงสร้างของรายได้และค่าใช้จ่ายของโครงการ
  และบริหารให้ค่าใช้จ่ายสำหรับการพัฒนาและก่อสร้างโครงการเป็นเงินสกุลเดียวกับเงินกู้ที่ได้รับในสัดส่วนที่ใกล้เคียงกันมากที่สุดเท่าที่จะทำได้

(2) ความเสี่ยงจากความผันผวนของอัตราดอกเบี้ย

  บริษัทมีนโยบายป้องกันความเสี่ยงจากความผันผวนของอัตราดอกเบี้ย เช่น
  การใช้อัตราดอกเบี้ยคงที่ การทำสัญญาแลกเปลี่ยนอัตราดอกเบี้ย (Interest Rate Swap)
  เพื่อลดความเสี่ยงด้านอัตราดอกเบี้ยให้อยู่ในระดับที่เหมาะสม
  ทำให้สามารถประมาณการกระแสเงินสดของค่าใช้จ่ายเงินกู้ของโครงการตลอดอายุของสัญญาได้อย่างถูกต้อง
  และหากไม่สามารถลดความเสี่ยงได้ตลอดอายุโครงการ
  บริษัทจะหาเครื่องมือทางการเงินที่มีในตลาดเพื่อลดความเสี่ยงจากอัตราดอกเบี้ยให้อยู่ในเกณฑ์ที่เหมาะสมต่อไป

4. ทรัพย์สินที่ใช้ในการประกอบธุรกิจ

  ------------------------- ----------- ---------------- ------------ -------------
  ประเภท / ลักษณะทรัพย์สิน      ลักษณะ       รวมมูลค่า          ราคาประเมิน   ภาระผูกพัน

                            กรรมสิทธิ์     (บาท)            (บาท)         

  ที่ดิน อาคารและอุปกรณ์ - สุทธิ   เป็นเจ้าของ   521,438,576.53   -             
  ------------------------- ----------- ---------------- ------------ -------------

5. ข้อพิพาททางกฎหมาย

1.  คดีหมายเลขดำที่ 50/2546

  ศาล สถาบันอนุญาโตตุลาการ

  วันเริ่มคดี 5 กันยายน 2546

  โจทก์/ผู้เรียกร้อง บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด
  ที่ 2, บริษัท ประยูรวิศว์การช่าง จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5, บริษัท สมุทรปราการ ออพเปอร์เรทติ้ง จำกัด ที่ 6

  จำเลย/ผู้คัดค้าน กรมควบคุมมลพิษ

  มูลคดี บริษัท เกตเวย์ ดิเวลลอปเมนท์ จำกัด ร่วมกับโจทก์อีก 5 รายฟ้องกรมควบคุมมลพิษ
  ฐานผิดสัญญาไม่ชำระหนี้ค่าดำเนินการก่อสร้างสำหรับงานที่ได้รับการรับรองแล้วว่าเป็นผลงานที่ถูกต้อง

  ความคืบหน้าของคดี
  คณะอนุญาโตตุลาการได้มีคำชี้ขาดให้จำเลยแพ้คดีชำระเงินให้แก่โจทย์เมื่อวันที่ 12 มกราคม
  2554 และฝ่ายโจทก์ในคดีนี้ได้ไปร้องต่อศาลปกครองกลาง เป็นคดีหมายเลขดำที่ 791/2554
  ขอให้ศาลปกครองกลางมีคำสั่งให้บังคับตามคำชี้ขาดของคณะอนุญาโตตุลาการ
  กรมควบคุมมลพิษได้ยื่นคำร้องขอให้ศาลปกครองเพิกถอนคำชี้ขาดของคณะอนุญาโตตุลาการเป็นคดีหมายเลขดำที่
  809/2554

  ซึ่งคดีหมายเลขดำที่ 791/2554
  ศาลปกครองกลางมีคำพิพากษาให้บังคับตามคำชี้ขาดของคณะอนุญาโตตุลาการ
  ส่วนคดีหมายเลขดำที่ 809/2554 มีคำสั่งให้ยกคำร้องของกรมควบคุมมลพิษ

  กรมควบคุมมลพิษ ได้ยื่นอุทธรณ์ต่อศาลปกครองสูงสุด

  คดีหมายเลขดำที่ 791/2554 (ตามข้อ 6)
  ศาลปกครองสูงสุดได้มีคำพิพากษาให้บังคับตามคำชี้ขาดของอนุญาโตตุลาการ

  คดีหมายเลขดำที่ 809/2554 (ตามข้อ 7) ศาลปกครองสูงสุดได้มีคำพิพากษายกคำร้องโจทก์

  คดีถึงที่สุด

2.  คดีหมายเลขดำที่ 56/2546

  ศาล สถาบันอนุญาโตตุลาการ

  วันเริ่มคดี 1 ตุลาคม 2546

  โจทก์/ผู้เรียกร้อง บริษัท อิตาเลียนไทย ดีเวล๊อปเมนต์ จำกัด (มหาชน)

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979) จำกัด
  ที่ 2, บริษัท ประยูรวิศว์การช่าง จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5

  มูลคดี บริษัท อิตาเลียนไทย ดีเวล๊อปเมนต์ จำกัด (มหาชน)
  ฟ้องจำเลยทั้งห้าฐานผิดสัญญารับเหมาก่อสร้างช่วง โครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี คู่กรณีทั้งสองฝ่ายตกลงกันว่า
  จะเข้าทำสัญญาประนีประนอมยอมความต่อกันบนพื้นฐานว่าให้รอผลของคดีหมายเลขดำที่ 50/2546
  ระหว่างกิจการร่วมค้ากับกรมควบคุมมลพิษ ว่าจะเป็นไปในทิศทางใด
  ขณะนี้ได้มีการร่างสัญญาประนีประนอมยอมความและส่งให้ทนายความของบริษัทอิตาเลียนไทย
  จำกัด (มหาชน) พิจารณาแล้ว
  กำลังอยู่ในระหว่างรอการยืนยันจำนวนค่าเสียหายจากวิศวกรของฝ่ายอิตาเลียนไทย
  ซึ่งจนถึงขณะนี้ก็ยังไม่ได้มีการยืนยันแต่อย่างใด

3.  คดีหมายเลขดำที่ 126/2547

  ศาล สถาบันอนุญาโตตุลาการ

  วันเริ่มคดี 24 ธันวาคม 2547

  โจทก์/ผู้เรียกร้อง บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979)
  จำกัด ที่ 2, บริษัทประยูรวิศว์การช่าง จำกัด ที่ 3, บริษัท กรุงธนเอนยิเนียร์ จำกัด ที่ 4,
  บริษัท เกตเวย์ ดิเวลลอปเมนท์ จำกัด ที่ 5,

  จำเลย/ผู้คัดค้าน บริษัท ไปป์ – แจค อินเตอร์เนชั่นแนล (ประเทศไทย) จำกัด

  มูลคดี บริษัท วิจิตรภัณฑ์ก่อสร้าง จำกัด ที่ 1 กับพวก ฟ้องบริษัท ไปป์ – แจค อินเตอร์เนชั่นแนล
  (ประเทศไทย) จำกัด
  ฐานผิดสัญญารับเหมาช่วงก่อสร้างงานโครงการบำบัดน้ำเสียจังหวัดสมุทรปราการโดยทิ้งงานทั้งที่ยังก่อสร้างไม่แล้วเสร็จ

  ความคืบหน้าของคดี บริษัท ไปป์ – แจค อินเตอร์เนชั่นแนล (ประเทศไทย) จำกัด (ผู้คัดค้าน)
  ได้ชำระเงินแล้วประมาณ 40 ล้านบาท และผู้เรียกร้องตกลงว่าจะถอนคำเรียกร้อง (ถอนฟ้อง)
  แต่เนื่องจากผู้คัดค้านได้ยื่นฟ้องกิจการร่วมค้า (ผู้เรียกร้อง) ต่อศาลแพ่ง
  ศาลแพ่งมีคำพิพากษาให้ยกฟ้อง คดีอยู่ระหว่างการพิจารณาของศาลอุทธรณ์
  ต่อมาผู้คัดค้านล้มละลายต้องรอให้เจ้าพนักงานพิทักษ์ทรัพย์ถอนอุทธรณ์ก่อน กิจการร่วมค้า
  (ผู้เรียกร้อง) จึงจะถอนคำเรียกร้อง(ถอนฟ้อง)คดีนี้

4.  คดีหมายเลขดำเลขที่ 11/2548

  ศาล สถาบันอนุญาโตตุลาการ

  วันเริ่มคดี 11 กุมภาพันธ์ 2548

  โจทก์/ผู้เรียกร้อง บริษัท เนาวรัตน์พัฒนาการ จำกัด (มหาชน)

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด
  ที่ 2, บริษัทประยูรวิศว์การช่าง จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5

  มูลคดี บริษัท เนาวรัตน์พัฒนาการ จำกัด (มหาชน)
  ฟ้องจำเลยทั้งห้าฐานผิดสัญญารับเหมาก่อสร้างช่วง โครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี อนุญาโตตุลาการชี้ขาดให้ผู้เรียกร้องชนะคดี

  ผู้คัดค้านจึงยื่นฟ้องขอให้ศาลเพิกถอนคำชี้ขาดของอนุญาโตตุลาการต่อศาลแพ่งเป็นคดีหมายเลขดำที่
  4740/2555 หมายเลขแดงที่ 4793/2556 ศาลชั้นต้นให้บังคับตามคำชี้ขาดของอนุญาโตตุลาการ

  คดีอยู่ระหว่างยื่นอุทธรณ์คำพิพากษาศาลชั้นต้นต่อศาลฎีกา

5.  คดีหมายเลขดำที่ 3/2549

  ศาล สถาบันอนุญาโตตุลาการ

  วันเริ่มคดี 12 มกราคม 2549

  โจทก์/ผู้เรียกร้อง บริษัท คอมซีสไทยแลนด์ จำกัด

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979) จำกัด
  ที่ 2, บริษัท ประยูรวิศว์การช่าง จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5

  มูลคดี บริษัท คอมซีสไทยแลนด์ จำกัด
  ฟ้องจำเลยทั้งห้าฐานผิดสัญญารับเหมาก่อสร้างช่วงโครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี คณะอนุญาโตตุลาการชี้ขาดให้ผู้เรียกร้องเป็นฝ่ายชนะคดี
  ผู้คัดค้านจึงยื่นฟ้องต่อศาลแพ่ง ขอให้เพิกถอนคำชี้ขาดของอนุญาโตตุลาการ เป็นคดีหมายเลขดำที่
  3469/2555 หมายเลขแดงที่ 4341/2556
  ศาลแพ่งพิพากษาให้บังคับตามคำชี้ขาดของอนุญาโตตุลาการ
  ขณะนี้อยู่ระหว่างยื่นอุทธรณ์คำพิพากษาศาลชั้นต้นต่อศาลฎีกา

6.  คดีหมายเลขดำที่ 791/255

  ศาล ศาลปกครองกลาง

  วันเริ่มคดี 8 กรกฎาคม 2554

  โจทก์/ผู้เรียกร้อง บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด
  ที่ 2, บริษัท ประยูรวิศว์การช่าง จำกัด ที่ 3, บริษัทกรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5, บริษัท สมุทรปราการออปเปอร์เรทติ้ง จำกัด ที่ 6

  จำเลย/ผู้คัดค้าน กรมควบคุมมลพิษ

  มูลคดี สืบเนื่องจากคดีของสถาบันอนุญาโตตุลาการ คดีหมายเลขดำที่ 50/2546 (ตามข้อ 1)
  คณะอนุญาโตตุลาการได้มีคำชี้ขาดเมื่อวันที่ 12 มกราคม 2554
  ให้กรมควบคุมมลพิษชำระเงินให้แก่ฝ่ายโจทก์ คดีอยู่ระหว่างกระบวนการบังคับคดี
  ฝ่ายโจทก์ตามคดีนี้จึงได้ยื่นคำร้องต่อศาลปกครองกลางเป็นคดีนี้เพื่อขอให้ศาลปกครองกลางมีคำสั่งให้บังคับตามคำชี้ขาดของคณะอนุญาโตตุลาการ

  ความคืบหน้าของคดี
  ศาลปกครองสูงสุดได้มีคำพิพากษาให้บังคับตามคำชี้ขาดของคณะอนุญาโตตุลาการ

  คดีถึงที่สุดแล้ว

7.  คดีหมายเลขดำที่ 809/2554

  ศาล ศาลปกครองกลาง

  วันเริ่มคดี 12 เมษายน 2554

  โจทก์/ผู้เรียกร้อง กรมควบคุมมลพิษ

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด
  ที่ 2, บริษัท ประยูรวิศว์การช่าง จำกัด ที่ 3, บริษัทกรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5, กิจการร่วมค้า เอ็นวีพีเอสเคจี ที่ 6

  มูลคดี
  กรมควบคุมมลพิษยื่นคำร้องขอให้เพิกถอนคำชี้ขาดของอนุญาโตตุลาการที่มีคำชี้ขาดให้กรมควบคุมมลพิษแพ้คดีในคดีหมายเลขดำที่
  50/2546 ของสถาบันอนุญาโตตุลาการ (ตามข้อ 1)

  ความคืบหน้าของคดี ศาลปกครองกลางมีคำพิพากษาให้ยกคำร้องของกรมควบคุมมลพิษ
  กรมควบคุมมลพิษได้อุทธรณ์คำพิพากษาของศาลปกครองกลางต่อศาลปกครองสูงสุด

  ศาลปกครองสูงสุดมีคำพิพากษาให้ยกคำร้องของกรมควบคุมมลพิษ

  คดีถึงที่สุดแล้ว

หมายเหตุ

บริษัท วิจิตรภัณฑ์ก่อสร้าง จำกัด บริษัทสี่แสงการโยธา (1979) จำกัด บริษัท ประยูรวิศว์การช่าง
จำกัด บริษัทกรุงธนเอนยิเนียร์ จำกัด และบริษัท เกตเวย์ ดิเวลลอปเมนท์ จำกัด
ได้ดำเนินธุรกิจร่วมกันในนามของกิจการร่วมค้า เอ็นวีพีเอสเคจี โดยบริษัท เกตเวย์
ดิเวลลอปเมนท์ จำกัด ได้ร่วมลงทุนใน กิจการร่วมค้าเอ็นวีพีเอสเคจี ในอัตราร้อยละ 10
ของเงินลงทุนกิจการร่วมค้าเอ็นวีพีเอสเคจี

ข้อพิพาททางกฎหมายทั้งหมดเกี่ยวเนื่องกับการก่อสร้างโครงการบำบัดน้ำเสีย จังหวัดสมุทรปราการ
ที่ดำเนินการโดยกิจการร่วมค้า โดยที่บริษัท เกตเวย์ ดิเวลลอปเมนท์ จำกัด
ในฐานะผู้ร่วมทุนในกิจการร่วมค้าในอัตราร้อยละ 10 ของเงินลงทุนทั้งหมดจำนวน 50.6 ล้านบาท
หรือคิดเป็นเงินลงทุนของบริษัท เกตเวย์ ดิเวลลอปเมนท์ จำกัด จำนวน 5.06 ล้านบาท
มีสถานะเป็นโจทก์/ผู้เรียกร้อง 3 คดี เป็นจำเลย/ผู้คัดค้าน 4 คดี

โดยในปีที่ผ่านมา คดีที่กิจการร่วมค้ามีสถานะเป็นโจทก์ 2 คดี และเป็นจำเลย/ผู้คัดค้าน 1 คดี
ได้ถึงที่สุดแล้ว จึงเหลือคดีที่ยังอยู่ระหว่างพิจารณาคดีอีก 4 คดี

หากกิจการร่วมค้าแพ้คดี จะทำให้บริษัท เกตเวย์ ดิเวลลอปเมนท์ จำกัด ในฐานะจำเลยร่วม
ต้องร่วมรับผิดในการชดใช้ค่าเสียหาย และหากไม่สามารถชดใช้ได้ อาจนำไปสู่การถูกฟ้องล้มละลาย
ซึ่งอาจทำให้บริษัทฯ ในฐานะที่เป็นผู้ถือหุ้นของบริษัท เกตเวย์ ดิเวลลอปเมนท์ จำกัดในอัตราร้อยละ
35.71 ของทุนจดทะเบียนจำนวน 56 ล้านบาท หรือคิดเป็นมูลค่าเงินลงทุน 20 ล้านบาท
ต้องสูญเสียเงินลงทุนจำนวนดังกล่าวไป อย่างไรก็ตาม บริษัทฯ
ได้มีการตั้งค่าเผื่อการด้อยค่าสำหรับเงินลงทุนจำนวนดังกล่าวไว้แล้วทั้งจำนวน
เช่นเดียวกับเงินให้กู้ยืมและดอกเบี้ยค้างรับ
ที่ได้มีการตั้งสำรองหนี้สงสัยจะสูญไว้ทั้งจำนวนแล้วเช่นกัน ดังนั้น
จึงไม่ส่งผลกระทบต่องบการเงินของบริษัทฯ แต่อย่างใด

6. ข้อมูลทั่วไปและข้อมูลสำคัญอื่น

6.1 ข้อมูลของบริษัท

  ชื่อ บริษัท เอ็ม ดี เอ็กซ์ จำกัด (มหาชน)

  เลขทะเบียนบริษัท 0107536000811

  ประเภทธุรกิจ พลังงานไฟฟ้า อสังหาริมทรัพย์ และกิจการที่เกี่ยวเนื่อง

  ทุนจดทะเบียน 4,756,303,780 บาท

  ทุนที่ออกและเรียกชำระแล้ว 4,755,931,420 บาท

  แบ่งเป็นหุ้นสามัญ 475,593,142 หุ้น มูลค่าตราไว้หุ้นละ 10 บาท

  ที่ตั้งสำนักงานใหญ่ เลขที่ 199 ชั้น 12A ถนนรัชดาภิเษก แขวงคลองเตย เขตคลองเตย
  กรุงเทพมหานคร 10110

  โทรศัพท์ 02 302 2300

  โทรสาร 02 302 2400

  Home Page www.mdx.co.th

  6.2 นิติบุคคลที่บริษัทถือหุ้นตั้งแต่ร้อยละ 10 ขึ้นไป

+--------------------+------------------+-----------+----------------+
| ชื่อบริษัท/ที่ตั้ง         | ประเภทธุรกิจ       | ร้อยละข    | หมายเหตุ        |
|                    |                  | องจำนวนหุ้น |                |
|                    |                  |           |                |
|                    |                  | ที่บริษัทถืออยู่ |                |
+--------------------+------------------+-----------+----------------+
| ธุรกิจอสังหาริมทรัพย์ –  |                  |           |                |
| นิคมอุตสาหกรรม       |                  |           |                |
+--------------------+------------------+-----------+----------------+
| 1. บจ.เกตเวย์       | รับบ              | 35.71%    | ป              |
| ดิเวลลอปเมนท์        | ริหารจัดการให้บริการ |           | ัจจุบันดำเนินงานรับ |
|                    |                  |           |                |
| ที่ตั้ง : ประเทศไทย    | ร                |           | บริหารจัดการนิคม  |
|                    | ะบบสาธารณูปโภคและ |           |                |
|                    |                  |           | อ              |
|                    | สิ่ง               |           | ุตสาหกรรมเกตเวย์ |
|                    | อำนวยความสะดวกใน |           | ซิตี้             |
|                    |                  |           |                |
|                    | นิคมอุตสาหกรรม     |           |                |
+--------------------+------------------+-----------+----------------+
| 2. บจ. เอ็ม ดี เอ็กซ์  | ลงท              | 99.99%    | ปัจจุบันเนื่องด้วยไม่ |
| วอเตอร์             | ุนพัฒนาให้บริการระบบ |           |                |
|                    |                  |           | สามา           |
| ที่ตั้ง : ประเทศไทย    | การผลิต           |           | รถประมูลโครงการ |
|                    | จำหน่ายน้ำประปา    |           |                |
|                    |                  |           | ได้             |
|                    |                  |           | จึงชะลอการดำเนิน |
|                    |                  |           |                |
|                    |                  |           | กิจการ          |
+--------------------+------------------+-----------+----------------+
| ธุรกิจผ              |                  |           |                |
| ลิตจำหน่ายพลังงานไฟฟ้า |                  |           |                |
+--------------------+------------------+-----------+----------------+
| 3. บมจ. จี เอ็ม เอส  | ร่วม              | 52.01%    | ปัจจุบ           |
| เพาเวอร์            | ลงทุนผลิตและจำหน่าย |           | ันดำเนินธุรกิจลงทุน |
|                    |                  |           |                |
| ที่ตั้ง : ประเทศไทย    | พลังงานไฟฟ้า       |           | ในหลายโครงการ  |
+--------------------+------------------+-----------+----------------+
| 4. บจ. จี เอ็ม เอส   | ร่วมลงทุน          | 100%⁽¹⁾   | (1)            |
| เพาเวอร์            | ในโครงการโรงไฟฟ้า |           | ถือหุ้นโดยลำดับที่ 3 |
|                    |                  |           |                |
| พีทีอี ลิมิเต็ด          | ต่างประเทศ        |           | ปัจ             |
|                    |                  |           | จุบันเข้าไปถือหุ้นใน |
| ที่ตั้ง : ประเทศสิงคโปร์ |                  |           |                |
|                    |                  |           | ลำดับที่ 9        |
|                    |                  |           | โครงการเทิน-    |
|                    |                  |           |                |
|                    |                  |           | หินบูน           |
+--------------------+------------------+-----------+----------------+
| 5. บจ. จี เอ็ม เอส   | ร่วมลงทุน          | 99.99%    | (1)            |
| ลาว                | ในโครงการโรงไฟฟ้า | ⁽¹⁾       | ถือหุ้นโดยลำดับที่ 3 |
|                    |                  |           |                |
| ที่ตั้ง : ประเทศไทย    | ต่างประเทศ        |           | ปัจ             |
|                    |                  |           | จุบันเข้าไปถือหุ้นใน |
|                    |                  |           |                |
|                    |                  |           | ลำดับที่ 10       |
|                    |                  |           | โครงการน้ำงึม 3  |
+--------------------+------------------+-----------+----------------+
| 6. บจ. เอ็ม ดี เอ็กซ์  | ร่วมลงทุน          | 97.50%    | ปัจ             |
| กรุ๊ป                | ในโครงการโรงไฟฟ้า |           | จุบันเข้าไปถือหุ้นใน |
|                    |                  |           |                |
| ที่ตั้ง : ประเทศไทย    | ต่างประเทศ        |           | ลำดับที่ 11       |
|                    |                  |           | โครงการท่าซาง   |
+--------------------+------------------+-----------+----------------+

+--------------------+------------------+-----------+----------------+
| ชื่อบริษัท/ที่ตั้ง         | ประเภทธุรกิจ       | ร้อยละข    | หมายเหตุ        |
|                    |                  | องจำนวนหุ้น |                |
|                    |                  |           |                |
|                    |                  | ที่บริษัทถืออยู่ |                |
+--------------------+------------------+-----------+----------------+
| 7. บจ. เกตเวย์      | ร่วม              | 99.99%    | (1)            |
| เพาเวอร์            | ลงทุนผลิตและจำหน่าย | ⁽¹⁾       | ถือหุ้นโดยลำดับที่ 3 |
|                    |                  |           |                |
| ที่ตั้ง : ประเทศไทย    | พลังงานไฟฟ้า       |           | ปัจจุบันเนื่องด้วยไม่ |
|                    |                  |           |                |
|                    |                  |           | สามารถประมูล    |
|                    |                  |           | IPP ได้         |
|                    |                  |           |                |
|                    |                  |           | จึงชะล          |
|                    |                  |           | อการดำเนินกิจการ |
+--------------------+------------------+-----------+----------------+
| 8. บจ. อีสเทิรน์      | ผลิตและ           | 32% ⁽¹⁾   | (1)            |
| เพาเวอร์            | จำหน่ายพลังงานไฟฟ้า |           | ถือหุ้นโดยลำดับที่ 3 |
|                    |                  |           |                |
| แอนด์ อิเลทริค        |                  |           | ดำเ            |
|                    |                  |           | นินกิจการโรงไฟฟ้า |
| ที่ตั้ง : ประเทศไทย    |                  |           |                |
|                    |                  |           | ค              |
|                    |                  |           | วามร้อนร่วมบางบ่อ |
|                    |                  |           |                |
|                    |                  |           | จ              |
|                    |                  |           | ังหวัดสมุทรปราการ |
+--------------------+------------------+-----------+----------------+
| 9. บจ. เทิน-หินบุน    | ผลิตและ           | 20% ⁽²⁾   | (2)            |
| เพาเวอร์            | จำหน่ายพลังงานไฟฟ้า |           | ถือหุ้นโดยลำดับที่ 4 |
|                    |                  |           |                |
| ที่ตั้ง : เวียงจันทร์     |                  |           | ดำเ            |
| สปป.ลาว            |                  |           | นินกิจการโรงไฟฟ้า |
|                    |                  |           |                |
|                    |                  |           | พลังน้ำเทิน-หินบูน  |
+--------------------+------------------+-----------+----------------+
| 10. บจ. ไฟฟ้าน้ำงึม 3 | ผลิตและ           | 27% ⁽³⁾   | (3)            |
|                    | จำหน่ายพลังงานไฟฟ้า |           | ถือหุ้นโดยลำดับที่ 5 |
|                    |                  |           |                |
|                    |                  |           | ปัจจุบัน          |
|                    |                  |           | โครงการโรงไฟฟ้า |
|                    |                  |           |                |
|                    |                  |           | พลังน้ำ น้ำงึม 3   |
|                    |                  |           | หยุดการ         |
|                    |                  |           |                |
|                    |                  |           | พัฒนาโครงการ    |
+--------------------+------------------+-----------+----------------+
| 11. บจ. Tasang     | ผลิตและ           | 100% ⁽⁴⁾  | (4)            |
| Hydropower         | จำหน่ายพลังงานไฟฟ้า |           | ถือหุ้นโดยลำดับที่ 6 |
|                    |                  |           |                |
|                    |                  |           | ปัจจ            |
|                    |                  |           | ุบันโครงการท่าซาง |
|                    |                  |           |                |
|                    |                  |           | ช              |
|                    |                  |           | ะลอการดำเนินการ |
+--------------------+------------------+-----------+----------------+
| ธุรกิจอื่น             |                  |           |                |
+--------------------+------------------+-----------+----------------+
| 12. บจ. MDX BVI.   | ที่ปรึกษา           | 100% ⁽¹⁾  |                |
| Ltd.               | การลงทุนทางการเงิน |           |                |
+--------------------+------------------+-----------+----------------+
| 13. บจ. MDX Power  | ที่ปรึกษา           | 100% ⁽¹⁾  | (1)            |
|                    | การลงทุนทางการเงิน |           | ถือหุ้นโดยลำดับที่ 3 |
| International BVI  |                  |           |                |
+--------------------+------------------+-----------+----------------+

  6.3 บุคคลอ้างอิงอื่นๆ

  นายทะเบียนหุ้น

-   บริษัท ศูนย์รับฝากหลักทรัพย์ (ประเทศไทย) จำกัด

  อาคารตลาดหลักทรัพย์แห่งประเทศไทย ชั้น 4

  เลขที่ 62 ถ.รัชดาภิเษก คลองเตย กทม. 10110

  โทรศัพท์ : 02 229 2800 โทรสาร : 02 359 1259

  ผู้สอบบัญชี

-   นางสาวซูซาน เอี่ยมวณิชชา

  ผู้สอบบัญชีรับอนุญาตเลขที่ 4306

  บริษัท เอส พี ออคิท จำกัด

  503/21 อาคาร เค.เอ.แอล ทาวเวอร์ ชั้น 12 ถนนศรีอยุธยา เขตราชเทวี

  กรุงเทพฯ 10400

  โทรศัพท์ : 02-938-1773-5

-   นางสาวจันทรา ว่องศรีอุดมพร

  ผู้สอบบัญชีรับอนุญาตเลขที่ 4996

  บริษัท เอส. เค. แอคเคาน์แต้นท์ เซอร์วิสเซส จำกัด

  128/150-153 อาคารพญาไทพลาซ่า ชั้น 14 ถนนพญาไท แขวงทุ่งพญาไท

  เขตราชเทวี กรุงเทพฯ 10400

  โทรศัพท์ : 02 214 6464

  โทรสาร : 02 215 4772